
Për miratimin e listës paraprake të pronave të paluajtSHme publike, shtetërore, që i transferohen, në pronësi ose në përdorim, bashkisë së durrësit, qarku durrës

Në mbështetje të nenit 100 të kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, me propozimin e Ministrit të Pushtetit Vendor dhe të Decentralizimit, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që i transferohen, në pronësi ose në përdorim, bashkisë së Durrësit, qarku Durrës, e cila i bashkëlidhet këtij vendimi.
Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike, shtetërore, që janë në juridiksionin territorial dhe administrativ të bashkisë së Durrësit, miratuar me vendimin nr.648, datë 30.9.2004 të Këshillit të Ministrave “Për miratimin e listës së inventarit të pronave të paluajtshme shtetërore, në bashkinë e Durrësit”.
2. Ngarkohen Ministria e Pushtetit Vendor dhe e Decentralizimit dhe bashkia e Durrësit për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Fatos Nano
Lidhja 1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	25,55,56,739
	Prona që përdoren për ushtrimin e funksioneve administrative.
	Në pronësi

	118,121,125,126,128,129,130
	Monumente historike e kulturore dhe buste me interes vendor.
	Në pronësi

	137-175
	Prona që përdoren për realizimin e programeve  arsimore.
	Në pronësi

	176-179,180-212,213-215
	Prona që përdoren për ushtrimin e funksioneve në fushën e zhvillimit ekonomik.
	Në pronësi

	1803,1807, 1809-1816
	Prona që përdoren për realizimin e funksioneve në shëndetin publik.
	Në pronësi

	127,131,132,133,134,135,136,174
	Prona që përdoren për realizimin e veprimtarive social-kulturore e sportive.
	Në pronësi

	733-736
	Prona që përdoren për realizimin e funksioneve sociale.
	Në pronësi

	216-732
	Prona që përdoren për strehim dhe mbrojtjen civile.
	Në pronësi

	737-806, 814-821, 828-869 870-1059
	Infrastrukturë (rrugë vendore, lulishte) dhe shërbime publike
	Në pronësi

	822-827
	Varrezat publike
	Në pronësi

	1060-1253
	Troje dhe hapësira
	Në përdorim

	1286, 1289, 1293-1295, 1306, 1307, 1308, 1310-1369, 1374-1377, 1378-1398
	Prona që përdoren në fushën e bujqësisë dhe ushqimit (kanale të treta dhe tokë inproduktive dhe objekte të ish- NB).
	Në pronësi

	1290-1292, 1301-1305, 1370-1373
	Prona që përoren në fushën e bujqësisë dhe ushqimit (tokë produktive).
	Në përdorim




